PEDIPALPI E SCORPIONI MALESI 417 



apex hujus segmenti inferius minus fortiter et inaequalìter denti- 

 culatus est, dentibus duobus lateralibus longis et fortibus. Utrinque 

 subter, in interstitiis inter carinas inferiores segm. 5. 1 , granula 

 terna setifera seriem longam formant, et paullo ante apicem seg- 

 menti granula paucissima video quoque. Etiam in utroque latere, 

 in interstitiis inter carinas dorsualem et lateralem (inferiorem), 

 hoc segmentum granula nonnulla humillima (quorum bina setifera 

 sunt) ostendit, seriem longitudinalem parum expressam formantia. 

 Vesica segmentum 5. m latitudine aequat , non parum longior 

 quam latior, supra levissime canaliculata : sulcos longitudinales 

 ordinarios quattuor leves habet quidem et punctis setiferis sparsa 

 est, sed praeterea laevissima est et nitidissima, granulis piane 

 carens. Aculeus longus, versus apicem modice curvatus. 



Dentes pectinum circa 13. 



Mandibularum digitus mobilis in margine superiore pone fur- 

 cam tribus dentibus triangulis armatus est ; digitus immobilis 

 quoque modo in margine superiore est dentatus , ibi duobus 

 dentibus munitus , quorum alter (basalis) apice in lobos duos 

 breves triangulos divisus est, alter, minor, triangulus. 



Palpi sat longi, minus robusti. Humerus supra laevis et nitidus, 

 hic modo singulo granulo majore praeditus; margines sive costae 

 duae longitudinales, quibus latus ejus superius limitatur, granulis 

 crassis sub-acuminatis satis inaequalibus munitae sunt ; latus an- 

 ticum sive interius, quod infra quoque margine inaequalìter gra- 

 nuloso limitatur , seriem inaequalem diagonion granulorum for- 

 tiorum habet ; latus posticum seriem granulorum paucissimorum 

 setiferorum ostendit; latus inferius laevissimum est. Brachium 

 costis longitudinalibus humilibus laevibus 5 est praeditum, costa 

 secundum medium lateris ejus posterioris sive exterioris omnium 

 humillima ; in latere antico versus basin et infra granulis vel 

 denticulis nonnullis est munitum , quorum unus , versus basin 

 infra situs, reliquis humilibus non parum major est; praeterea 

 laeve et nitidum est brachium. Manus sat longa et angusta , 

 paene duplo longior quam latior , versus digitos modo leviter 

 angustata, in latere exteriore ad longitudinem parum, in latere 

 interiore modo ad basin fortius quam in latere exteriore rotun- 



Ann. del Mus. Civ. di St. Nat. Serie 2., Voi. VI. (5 Giugno 18SS) 27 



